**ANEXA 7**

**la statut**

**Procedura privind acordarea titlului de „Cetăţean de onoare al Municipiului Marghita respectiv a „Certificatului de Fiu/Fiică al/a Municipiului Marghita “**

ART. 1

Titlul de „Cetăţean de onoare al Municipiului Marghita “, denumit în continuare Titlu reprezintă cea mai înaltă distincţie acordată de Consiliul Local al Municipiului Marghita.

ART. 2

Certificatul de „Fiu/fiică al/a Municipiului Marghita “, denumit în continuare Certificat reprezintă distincţia acordată de către Consiliul Local al Municipiului Marghita persoanelor născute în municipiul Marghita la împlinirea vârstei de 18 ani.

ART. 3

Titlul şi Certificatul se pot acorda la iniţiativa:

a) primarului;

b) consilierilor locali;

c) unui număr de cel puţin 5% din numărul total al locuitorilor cu drept de vot înscrişi în Registrul electoral cu domiciliul sau reşedinţa în unitatea administrativ-teritorială respectivă.

ART. 4

Acordarea Titlului şi a Certificatului nu este condiţionată de cetăţenie, naţionalitate, vârstă, domiciliu, sex, religie, apartenenţă politică.

ART. 5

Titlul şi Certificatul au următoarele caracteristici:

a) sunt personale;

b) sunt netransmisibile;

c) reprezintă un drept al titularului;

d) au valabilitate nedeterminată.

ART. 6

Sunt îndreptăţite să fie propuse pentru acordarea Titlului categoriile de persoane sau personalităţi care se găsesc în una din următoarele situaţii:

a) personalităţi cu recunoaştere locală, naţională sau internaţională care şi-au pus amprenta asupra dezvoltării Municipiului Marghita şi a imaginii acestuia;

b) personalităţi care, prin realizările lor deosebite, au făcut cunoscut numele Municipiului Marghita , în ţară şi străinătate;

c) persoane care, prin acţiunile lor, au preîntâmpinat producerea de evenimente deosebit de grave sau prin sacrificiul suprem au salvat vieţile concetăţenilor lor, în municipiul Marghita ;

d) persoane care, prin acţiunile lor dezinteresate (donaţii, acţiuni umanitare etc.), au produs o îmbunătăţire simţitoare a condiţiilor de viaţă a locuitorilor municipiului Marghita;

e) foşti deţinuţi politici sau veterani de război care prin activitatea lor ulterioară au un aport la realizarea unei imagini pozitive a Municipiului Marghita în lume;

f) sportivi din municipiul Marghita care au obţinut rezultate deosebite în competiţii sportive internaţionale;

g) alte situaţii stabilite prin regulamentul de organizare şi funcţionare al consiliului local, după caz.

ART. 7

Nu pot deţine Titlul persoanele care se găsesc în una din următoarele situaţii:

a) condamnate prin hotărâre judecătorească definitivă pentru infracţiuni contra statului, crime împotriva umanităţii, fapte penale;

b) care au dosare pe rol, în cauze care ar leza imaginea Titlului; propunerea se va face după clarificarea situaţiei juridice.

ART. 8

(1) Persoanele prevăzute la art. 3 solicită acordarea Titlului sau a Certificatului prin depunerea unui dosar la unitatea administrativ-teritorială respectivă.

(2) Dosarul prevăzut la alin. (1) cu privire la acordarea Titlului cuprinde cel puţin următoarele înscrisuri:

a) actul de identitate (copie vizată în conformitate cu originalul);

b) curriculum vitae (în original);

c) certificat de cazier judiciar (în original);

d) actul de deces al celui propus, după caz (copie vizată în conformitate cu originalul).

(3) Dosarul prevăzut la alin. (1) cu privire la acordarea Certificatului cuprinde cel puţin următoarele înscrisuri:

a) actul de identitate (copie vizată în conformitate cu originalul);

b) curriculum vitae (în original).

(4) Persoanele prevăzute la art. 3, după înregistrarea dosarului, depun la secretarul general al unităţii administrativ-teritoriale proiectul de hotărâre de consiliu însoţit de referatul de aprobare şi dosarul prevăzut la alin. (2) sau (3).

(5) Proiectul de hotărâre prevăzut la alin. (4) este înscris pe ordinea de zi a şedinţelor consiliului dacă sunt îndeplinite prevederile <LLNK 12019 57182 362 136 96>art. 136 alin. (8) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

(6) Proiectul de hotărâre prevăzut la alin. (4) este dezbătut în şedinţă ordinară sau extraordinară.

(7) Hotărârea privind acordarea Titlului sau a Certificatului, după caz, se adoptă cu majoritatea absolută a consilierilor consiliului local.

(8) Propunerile respinse nu pot fi reintroduse în dezbatere pe perioada mandatului în curs.

(9) Decernarea Titlului se face de către primarul municipiului Marghita în cadrul şedinţelor ordinare sau extraordinare ale Consiliului Local Marghita

(10) Acordarea Certificatului se face de către primarul Municipiului Marghita în cadrul unei festivităţi care se organizează de către primar.

ART. 9

Înmânarea Titlului se realizează după cum urmează:

a) preşedintele de şedinţă anunţă festivitatea ce urmează să se desfăşoare;

b) primarul municipiuluiMarghita prezintă referatul de aprobare care a stat la baza propunerii Hotărârii Consiliului Local nr. ....;

c) primarul Municipiului Marghita înmânează diploma de „Cetăţean de onoare al Municipiului Marghita “ persoanei laureate sau persoanei care o reprezintă;

d) ia cuvântul persoana laureată sau reprezentantul acesteia;

e) pot să ia cuvântul şi alte persoane prezente care doresc să sublinieze pe scurt meritele laureatului;

f) laureatul sau, după caz, persoana care îl reprezintă este invitat/ă să scrie câteva rânduri în Cartea de onoare a Municipiului Marghita

ART. 10

Deţinătorii în viaţă ai Titlului dobândesc următoarele drepturi specifice:

a) dreptul de a lua cuvântul în şedinţele Consiliului Local al Municipiului Marghita la dezbaterea materialelor care privesc întreaga comunitate;

b) dreptul de a participa la toate manifestările desfăşurate sub patronajul al Consiliului Local al Municipiului Marghita sau în care acesta este coorganizator;

c) dreptul de a călători gratuit pe toate mijloacele de transport în comun Municipiul Marghita ;

d) dreptul de a participa gratuit la toate manifestările cultural-sportive organizate de instituţiile aflate în subordinea consiliului judeţean/local;

e) alte drepturi stabilite prin regulamentul de organizare şi funcţionare al Consiliului Local al Municipiului Marghita.

ART. 11

Drepturile prevăzute la art. 6 încetează în următoarele situaţii:

a) decesul titularului;

b) retragerea Titlului.

ART. 12

Titlul se retrage în următoarele situaţii:

a) atunci când ulterior decernării apar incompatibilităţile prevăzute la art. 7 lit. a);

b) atunci când persoana laureată produce prejudicii de imagine sau de altă natură Municipiului Marghita , locuitorilor săi sau ţării.

ART. 13

Retragerea Titlului se face de către Consiliul Local al Municipiului Marghita după următoarea metodologie:

a) este sesizat Consiliul Local al Municipiului Marghita de către persoanele menţionate la art. 3;

b) dezbaterea cazului se va face în cadrul comisiilor consiliului local;

c) retragerea Titlului se va face prin hotărâre a consiliului local, adoptată cu majoritate absolută, cu aplicarea prevederilor art. 8 pentru dezbaterea candidaturii;

d) la şedinţa consiliului va fi invitat deţinătorul Titlului, iar dacă va fi prezent i se va acorda cuvântul, la solicitarea sa.

ART. 14

Cetăţenii de onoare au datoria de a promova imaginea Municipiului Marghita

ART. 15

Fiecare Cetăţean de onoare va planta un copac pe care va fi aplicată o plăcuţă cu numele acestuia.

ART. 16

Informaţiile publice referitoare la „cetăţenii de onoare“ vor fi publicate şi în format electronic pe pagina de internet a unităţii administrativ-teritoriale respective.

ART. 17

Legitimarea cetăţenilor de onoare sa va face în baza unui înscris denumit brevet, semnat de către primarul Municipiului Marghita